CELEX: 52013XC0806(02)
Language: ro
Date: 2013-08-06
Title: Proiect de regulament (UE) nr. …/… al Comisiei din 5 august 2013 de modificare a Regulamentului (CE) nr. 1857/2006 cu privire la perioada de aplicare a acestuia

6.8.2013   
            
            
               RO
            
            
               Jurnalul Oficial al Uniunii Europene
            
            
               C 227/1
            
         PROIECT DE REGULAMENT (UE) NR. …/… AL COMISIEI
   din 5 august 2013
   de modificare a Regulamentului (CE) nr. 1857/2006 cu privire la perioada de aplicare a acestuia
   2013/C 227/02
   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 108 alineatul (4),
   având în vedere Regulamentul (CE) nr. 994/98 al Consiliului din 7 mai 1998 de aplicare a articolelor 92 și 93 din Tratatul de instituire a Comunității Europene anumitor categorii de ajutoare de stat orizontale (1),
   după publicarea unui proiect al prezentului regulament (2),
   după consultarea Comitetului consultativ privind ajutoarele de stat,
   întrucât:
   
               (1)
            
            
               Regulamentul (CE) nr. 1857/2006 al Comisiei din 15 decembrie 2006 privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001 (3) va expira la 31 decembrie 2013.
            
         
               (2)
            
            
               Conținutul viitorului regulament de exceptare privind ajutoarele de stat acordate întreprinderilor mici și mijlocii care își desfășoară activitatea în sectorul agricol și forestier și în zonele rurale depinde de numeroase alte instrumente, în special de noul Regulament general de exceptare pe categorii de ajutoare, de înlocuire a Regulamentului (CE) nr. 800/2008 al Comisiei din 6 august 2008 de declarare a anumitor categorii de ajutoare compatibile cu piața comună în aplicarea articolelor 87 și 88 din tratat (4), precum și de viitoarele norme aplicabile dezvoltării rurale (5). Aceste instrumente nu vor fi, în parte, deja în vigoare la 1 ianuarie 2014 sau nu vor fi pe deplin aplicabile în momentul respectiv.
            
         
               (3)
            
            
               Din aceste motive, este oportun să se extindă perioada de aplicare a Regulamentului (CE) nr. 1857/2006 până la 30 iunie 2014.
            
         
               (4)
            
            
               Prin urmare, Regulamentul (CE) nr. 1857/2006 ar trebui modificat în consecință.
            
         
               (5)
            
            
               Pentru aplicarea Regulamentului (CE) nr. 1857/2006, este oportun să se clarifice faptul că, după abrogarea Regulamentului (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) (6), trimiterile la regulamentul respectiv trebuie să se interpreteze ca trimiteri la regulamentul abrogat.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului consultativ privind ajutoarele de stat,
            
         ADOPTĂ PREZENTUL REGULAMENT:
   Articolul 1
   La articolul 23 alineatul (1) din Regulamentul (CE) nr. 1857/2006, paragraful al doilea se înlocuiește cu următorul text:
   
      „Se aplică de la 1 ianuarie 2007 până la 30 iunie 2014.”
   
   Articolul 2
   În sensul Regulamentului (CE) nr. 1857/2006, după abrogarea Regulamentului (CE) nr. 1698/2005, toate trimiterile din Regulamentului (CE) nr. 1857/2006 la Regulamentul (CE) nr. 1698/2005 se interpretează ca trimiteri la regulamentul abrogat.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 august 2013.
      
         
            Pentru Comisie
         
         
            Președintele
         
         […] […]
      
   
   
      (1)  JO L 142, 14.5.1998, p. 1.
   
      (2)  JO C 227, 6.8.2013, p. 1.
   
      (3)  JO L 358, 16.12.2006, p. 3.
   
      (4)  JO L 214, 9.8.2008, p. 3.
   
      (5)  Propunerea de regulament al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR), COM(2011) 627 final/3.
   
      (6)  JO L 277, 21.10.2005, p. 1.